दुई दिन आइतबार अघि भएको आगलागीबाट बस्ती नै बिनाश भएपछि बिचल्लीमा परेका काठमाडौंको सिनामंगलस्थित बागमती नदी किनारमा बस्ने सुकुम्बासीहरु खुल्ला आकाश मुनी रात काट्न बाध्य भएका छन् । बास , काठ र प्लाष्टिकले बेरेर बनाएको बास पनि आगोले नष्ट गरिदिएपछि उनीहरुको बिचल्ली भएको छ । ज्याला मजदुरीका लागि भारतबाट नेपाल आएका भारतिय सुकुम्बासीहरु बिगत १० बर्षदेखि सिनामंगलस्थित नोबेल कलेज पछाडीको जग्गा भाडामा लिएर दैनिक गुजारा गर्दै आएका थिए । बस्ती जलेर सखाप भएपछि सुत्केरी , बृद्धबृद्धा सबै खुल्ला आकाशमुनि रात काट्न बाध्य भएका छन् । त्यहाँ बस्ने कोही पशुपति क्षेत्रमा भिक माग्छन् भने केही पुजापाठ गर्छन त बाँकी कवाडी सामान संकलन र बिक्री गरेर जिबन गुजारा गर्छन् । भएका पकाउने भाँडा र खाधान्न जलेर नष्ट भएपछि उनिहरुलाई नोबेल कलेज र र्मिरर्मिर यूवा समाजले चमल ,तरकारी र केही लत्ताकपडा सहयोग गरेका छन् । आगलागीपछि सरकारले केही सहयोग नगरेको भन्दै जग्गाधनीले पनि जमिन छाड्न भनेको गुनासो रहेको छ ।